ai4bharat/Pralekha huggingface dataset:
صحت اور خاندانی بہبود کی وزارت
ہندوستان میں کووڈ-19 سے بچاؤ کے لئے ٹیکہ کاری کی مجموعی تعداد 185.38 کروڑ سے تجاوز کرگئی
12 سے 14 سال کی عمر کے گروپ کے لئے 2.11 کروڑ سے زائد ویکسین ڈوز لگائی گئیں
بھارت میں زیر علاج مریضوں کی تعداداس وقت 11,942 ہے
گذشتہ 24 گھنٹوں میں 1,109 نئے معاملات سامنے آئے
شفایابی کی شرح فی الحال 98.76 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 0.23 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 185.38 کروڑ  سے تجاوز کرگئی ہے۔یہ سنگ میل 2,23,73,869 سیشن کے ذریعہ حاصل کیا گیا ہے۔
12 سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 2.11 کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
10403994
|
|
دوسری خوراک
|
|
10003907
|
|
احتیاطی خوراک
|
|
4515341
|
|
صف اول کے کارکنان
|
|
پہلی خوراک
|
|
18413751
|
|
دوسری خوراک
|
|
17518300
|
|
احتیاطی خوراک
|
|
6977654
|
|
12 سے 14 سال کی عمر کا گروپ
|
|
پہلی خوراک
|
|
21128977
|
|
15 سے 18 برس کی عمر کے گروپ کے افراد
|
|
پہلی خوراک
|
|
57546885
|
|
دوسری خوراک
|
|
39236320
|
|
18سے44برس کی عمرکےگروپ کےافراد
|
|
پہلی خوراک
|
|
554951979
|
|
دوسری خوراک
|
|
469123705
|
|
45 سے 59 برس کی عمر کے گروپ کے افراد
|
|
پہلی خوراک
|
|
202805288
|
|
دوسری خوراک
|
|
186044715
|
|
60 سال سے زیادہ عمر کے افراد
|
|
پہلی خوراک
|
|
126781102
|
|
دوسری خوراک
|
|
115881616
|
|
احتیاطی خوراک
|
|
12555129
|
|
احتیاطی خوراک
|
|
2,40,48,124
|
|
کل تعداد
|
|
1,85,38,88,663
مریضوں کی تعداد میں گراوٹ کے رجحانات کے بعد ہندوستان میں زیرعلاج مریضوں کی تعداد مزید کم ہو کر آج 11,492 ہوگئی جو ملک کے مجموعی پازیٹو معاملات کا 0.03 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.76 فیصد ہے۔گزشتہ 24 گھنٹوں کے دوران 1,213 مریض شفایاب ہوچکے ہیں ۔اور اس طرح شفایاب ہونے و الے مریضوں کی مجموعی تعداد اس وقت 4,25,00,002 ہے۔
گزشتہ 24 گھنٹوں کے دوران 1,109 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 4,53,582 ٹیسٹ انجام دیئے گئے۔ ہندوستان میں اس وقت تک مجموعی طور پر 79.29 کروڑ سے زیادہ  ٹیسٹ کئے جاچکے ہیں ۔
زیر علاج مریضوں کی یومیہ اور ہفتہ وار شرح میں بھی مسلسل گراوٹ دیکھی جارہی ہے۔ملک میں مثبت معاملات کی ہفتہ وار شرح اس وقت 0.23فیصد ہے۔جبکہ مثبت معاملات کی یومیہ شرح اس وقت 0.24 فیصد درج کی گئی ہے۔
وزارت دفاع
مشرقی بحریہ کی کمان کے تحت مشق ’پرستھان‘ کا اہتمام
مشرقی بحریہ کی کمان کے صدر مقام کے زیراہتمام 11 تا 12 اکتوبر 2022 کو کرشنا گوداوری بیسن آف شور ڈیولپمنٹ ایریا میں سمندر کے کنارے سیکورٹی مشق ’پرستھان‘ کا انعقاد کیا گیا۔ ہر چھ ماہ بعد منعقد کی جانے والی یہ مشق سمندر کے کنارے سیکورٹی کو یقینی بنانے کا ایک اہم عنصر ہے جس کا مقصد سمندری دفاع میں شامل تمام ذمہ داران کی کوششوں کو مربوط کرنا ہے۔ بحریہ کی قیادت میں اس مشق میں مختلف آئل آپریٹروں جیسے او این گی سی، آر آئی ایل، ویدانتا اور سمندری سلامتی کے شعبے میں دیگر ذمہ داران نے شرکت کی جن میں اے پی میرین پولیس، اے پی فشریز ڈیپارٹمنٹ اور کوسٹ گارڈ شامل ہیں۔ دو روزہ مشق کے نتیجے میں کاکی ناڑا سے سمندر کے کنارے دفاعی علاقے میں معیاری آپریٹنگ طریقہ کار  اور متعدد ہنگامی حالات کے لئے جوابی کارروائیوں کو بہتر بنایا گیا۔
یہ مشق کاکی ناڑا سے تقریباً 40 سمندری میل جنوب میں واقع او این جی سی اور آر آئی ایک کے ڈرل رگس پلاٹینم ایکسپلورر اور ڈی ڈی کے جی پر کی گئی۔
دہشت گردانہ دراندازی، بم دھماکے، جانی نقصان اٹھانے والوں کے انخلاء، ڈھونڈو اور بچاؤ نہم، مین اوور بورڈ، آگ لگنے کے بڑے واقعے، تیل کے رساؤ اور بڑے پیمانے پر انخلاء جیسے ہنگامی حالات سے نمٹنے کی مشقیں کی گئیں۔
اس مشق نے تمام ذمہ داران کو مشرق میں سمندر کے کنارے دفاعی علاقے میں ہنگامی حالات کا جواب دینے اور ان کا مقابلہ کرنے کے لئے اپنی تیاری کا جائزہ لینے اور ایک مربوط اور ہم آہنگ طریقے سے کام کرنے کا حقیقت پسندانہ موقع فراہم کیا۔
مشق میں تمام مطلوبہ مقاصد کو پورے کئے گئے۔
نوجوانوں کے امور اور کھیل کود کی وزارت
کھیلوں میں نوجوان صلاحیت کو راغب کرنے کیلئے مالی امداد
نئی دہلی،08؍ جولائی، نوجوانوں کے اموراور کھیلوں کے وزیر مملکت  جناب کرن ریجی جو نے آج راجیہ سبھا میں ایک سوال کے تحریری جواب میں اطلاع دی کہ ‘اسپورٹس’ یعنی کھیل کود چونکہ ایک ریاستی معاملہ ہے۔ لہذا کھیلوں کے کلچر کو فروغ دینے اور اسپورٹس اکیڈمی قائم کرنے کی ذمہ داری ریاستی حکومتو ں کی ہے۔حکومت ہند اپنی متعدد اسکیموں مثلاً کھیلو انڈیا، نیشنل اسپورٹس فیڈریشن کی امداد اور اسپورٹس اتھارٹی آف انڈیا  کے مراکز میں ٹریننگ کی سہولتیں فراہم کرکےریاستی حکومتوں کی کوششوں اور نیشنل اسپورٹس فیڈریشن  کو ہرممکن مدد فراہم کرتی ہے۔ کھیلو انڈیا اسکیم کے تحت کھیل اکیڈمیوں کو اسکیم کی صلاحیت کی تلاش اور ترقیاتی اسکیموں کےتحت طویل مدتی ایتھلیٹ ترقیاتی پروگرام  کے لئے منتخب کردہ نوجوان صلاحیتوں کی تربیت کے لئے ذمہ داری دی گئی ہے۔ فی الحال تیراندازی، ایتھلیٹکس، بیڈمنٹن، باسکٹ بال، باکسنگ، سائکلنگ، فینسنگ، فٹبال، جمناسٹکس، ہاکی، جوڈو، کبڈی، کھوکھو، کشتی رانی، شوٹنگ، تیراکی، ٹیبل ٹینس، والی بال، ویٹ لفٹنگ اورکشتی پر مشتمل 20 کھیلوں کو اس کے تحت شامل کیا گیا۔
منتخب زیر تربیت کھلاڑیوں کو ماہر کوچ، کھیلوں کے آلات ، سفر اور رہائش کی سہولتیں، اسپورٹس کِٹ، مسابقہ ایکسپوزر، طبی امداد؍انشورنس اور وظیفہ کی شکل میں تعاون موجودہ قواعدوضوابط کے تحت فراہم کرائے جاتے ہیں۔ کھیلو انڈیا اسکیم کی صلاحیت کی تلاش اور ترقیاتی اسکیم کے تحت طویل مدتی ایتھلیٹ ترقیاتی پروگرام  کے لئے منتخب ایک نوجوان ایتھلیٹ کو 5لاکھ روپے سالانہ کی مالی امداد فراہم کی جاتی ہے۔ صلاحیت کی تلاش اور ترقیاتی اسکیم کے تحت 20 مختلف کھیلوں میں 2437 نوجوان صلاحیتوں کو منتخب کیا گیا۔
م ن۔م ع ۔ک ا
U- 2910
(Visitor Counter : 117
محنت اور روزگار کی وزارت
وی وی گری نیشنل لیبر انسٹی ٹیوٹ اور ایسوچیم نے محنت و روزگار سے متعلق پالیسیوں اور اصلاحات کی وکالت کو فروغ دینے کے لیے مفاہمت نامے پر دستخط کیے
وزارت محنت و روزگار کے ایک خود مختار ادارے وی وی گری نیشنل لیبر انسٹی ٹیوٹ ، اور ایسوسی ایٹڈ چیمبرز آف کامرس اینڈ انڈسٹری آف انڈیا  نے ایک مفاہمت نامہ  پر دستخط کرکے ایک اسٹریٹجک اتحاد کیا ہے۔ دونوں تنظیموں کے درمیان اسٹریٹجک اتحاد کا مقصد محنت و روزگار سے متعلق شعبوں میں پیشہ ورانہ اور تنظیمی ترقی کو فروغ دینا ہے، تاکہ مشترکہ طور پر ترقیاتی اقدامات کی نشان دہی اور ان پر عمل درآمد کیا جاسکے، جس سے اس شعبے کے حصص داروں کو فائدہ ہو۔
اس اتحاد کا مقصد دونوں اداروں کی متعلقہ مہارتوں سے فائدہ اٹھانا اور تعلیم، تحقیق، تربیت اور دیگر سرگرمیوں سے متعلق ان اقدامات میں تعاون کرنا ہے، جو حکومت کی قیادت میں لیبر اصلاحات کے منصفانہ اور شفاف نفاذ کو فروغ دیتے ہیں۔ اس ہم آہنگی کا مقصد عالمی پالیسی کے معیارات اور بینچ مارک طریقوں کے تناظر میں لیبر قوانین اور فلاح و بہبود کے لیے ہندوستان کی بین الاقوامی وابستگی کے تئیں بڑھتی ہوئی صف بندی کے فائدہ مند اثرات کو جنم دینے کی کوشش کرنا ہے۔ یہ شراکت داری غیر پابند اور غیر خصوصی ہے، اور دونوں تنظیمیں مزدوروں کے حقوق کے تحفظ اور ہندوستان میں مہاجر مزدوروں اور خواتین کارکنوں سمیت مزدوروں کے کام کرنے کے محفوظ ماحول کو فروغ دینے کے لیے لچکدار اور تعاون پر مبنی انداز میں مل کر کام کرنے کے لیے پرعزم ہیں۔
اتحاد کا دائرہ کار وسیع پیمانے پر اقدامات کا احاطہ کرتا ہے، بشمول مشترکہ تربیتی پروگراموں، سیمینارز، ویبنارز، میٹنگز، اور عصری لیبر پالیسی کے مسائل پر ورکشاپس کے ذریعے صلاحیت سازی شامل ہے۔ یہ تنظیمیں پیشہ ورانہ ترقی کو فروغ دینے کے لیے بڑے پیمانے پر کھلے آن لائن کورسز  اور آمنے سامنے سیکھنے کے عمل کو بروئے کار لانے کی بھی تلاش و جستجو کریں گی۔ اس کے علاوہ، اس اتحاد میں ہندوستان میں لیبر اصلاحات اور روزگار سے متعلق کیس اسٹڈیز اور قومی سروے کا اشتراک اور باہمی دلچسپی کے شعبوں میں تحقیق، معلومات کے تبادلے اور مشترکہ اشاعتوں میں تعاون شامل ہوگا۔
تنظیموں کے ساتھ مل کر ایسی پالیسیوں کی وکالت کرنے کے لیے جو مزدور اور روزگار سے متعلق مسائل میں مصروف حصص داروں کی فلاح و بہبود کو فروغ دیتی ہیں، کے لئے شراکت داری میں پالیسی کی وکالت بھی شامل ہے۔
وی وی گری نیشنل لیبر انسٹی ٹیوٹ کے ڈائریکٹر جنرل جناب امیت نرمل اور ایسوچیم کی اسسٹنٹ سکریٹری جنرل محترمہ پوجا اہلووالیہ، ایم او یو پر دستخط کرنے والوں میں شامل تھے۔ دستخط کی تقریب میں دونوں اداروں کے معزز سینئر فیکلٹی ممبران اور عہدیداران موجود تھے۔
جدید اور قابل تجدید توانائی کی وزارت
ایس ای سی آئی نے 500 میگاواٹ/1000 میگاواٹ اسٹینڈ ایلون بیٹری توانائی اسٹوریج نظام کے لیے ٹینڈر جاری کیا
شمسی توانائی کارپوریشن آف انڈیا لمیٹڈ نئی اور قابل تجدید توانائی کی وزارت کے زیراہتمام ایک پبلک سیکٹر انڈر ٹیکنگ، نے ہندوستان میں 500 میگاواٹ/1000 میگاواٹ اسٹینڈایلون بیٹری توانائی اسٹوریج نظام بی ای ایس ایس کے قیام کے لیے ٹینڈر جاری کیا ہے۔ ملک میں اپنی نوعیت کا یہ پہلا ٹینڈرہے ، جو اسٹوریج ڈسکام کے کو "آن ڈیمانڈ" کی بنیاد پر استعمال کرنے کے لیے سہولیات فراہم کرائے گا۔
یہ ٹینڈر وزارت توانائی کی جانب سے مارچ 2022 میں جاری کردہ معیاری بولی کے رہنما خطوط کے تحت جاری کیا گیا ہے۔ آرایف ایس کے تحت قائم کی جانے والی کل صلاحیت 1000میگاواٹ ، جو کہ 500میگاواٹ  صلاحیت کے دو پروجیکٹس وضع کرے گا۔ یہ پروجیکٹ ریاست راجستھان میں آئی ایس ٹی ایس نیٹ ورک کے فتح گڑھ-III گرڈ-سب سٹیشن کے آس پاس نصب کیے جائیں گے۔ خریدنے والے اداروں کو ان کی توانائی کی تبدیلی کی ضروریات کے مطابق، قابل تجدید توانائی کے ذریعے روزانہ چارج کرنے اور ڈسچارج کرنے کی اسٹوریج کی گنجائش کی پیشکش کی جائے گی۔
یہ پروجیکٹس ‘‘خود بنائیں-آپریٹ کریں ’’ کی بنیاد پر قائم کیے جائیں گے، کنکٹی وٹی اور ضروری اجازتیں پروجیکٹ ڈیولپر کے دائرہ کار میں ہوں گی۔ پروجیکٹس کے لیے زمین سی ٹی یو کی طرف سے ڈیولپرز کو استعمال کے حق کی بنیاد پر فراہم کی جائے گی۔ ایس ای سی آئی اس ٹینڈر کو نافذ کرنے والی ایجنسی ہے اور خریدار اداروں کی جانب سے صلاحیت حاصل کرے گی، ٹریڈنگ مارجن کی صورت میں سہولت فیس وصول کرے گی۔
اس ٹینڈر کی ایک انوکھی خصوصیت صلاحیت کے حصول کی ترکیب ہے۔ ٹینڈر کے تحت لگائی جانے والی کل صلاحیت میں سے، ایس ای سی آئی کی طرف سے 60فیصد صلاحیت خریدے جانے والے اداروں کی طرف سے اتاری جائے گی، اور 40فیصد صلاحیت کو اٹھانے کی ذمہ داری تیسرے فریق کے ذریعے یا مارکیٹ میں فروخت کے توسط سے ڈیولپرز کی ہوگی ۔ اس طرح، اس ٹینڈر کے ذریعے، حکومت توانائی ذخیرہ کرنے والے ڈومین میں مارکیٹ کی ترقی کے لیے خاطر خواہ مدد فراہم کرتی ہے۔ ایس ای سی آئی کی طرف سے لی گئی 60فیصد صلاحیت میں سے، 30فیصد این ایل ڈی سی ، ، پاسکوکے ذریعے گرڈ کی ذیلی خدمات کے لیے استعمال کرنے کے لیے مختص کی جائے گی۔
ڈیولپر بی ای ایس ایس کو روزانہ 2 آپریشنل سائیکلوں کے لیے دستیاب کرائے گا، یعنی 2 مکمل چارج ڈسچارج سائیکل یومیہ ۔ پراجیکٹس کو سالانہ بنیادوں پر 95فیصد کی کم از کم دستیابی، 85فیصد ماہانہ کی کم از کم راؤنڈ ٹرپ کارکردگی، اور مندرجہ بالا معیار کو پورا کرنے میں کمی کی صورت میں طے شدہ مناسب نقصانات کا مظاہرہ کرنے کی ضرورت ہے۔ پروجیکٹس کی مدت 12 سال ہوگی، جس میں شیڈول کمیشننگ کی تاریخ بیٹری انرجی ا سٹوریج پرچیز ایگریمنٹ  پر دستخط کی تاریخ سے 18 ماہ ہوگی۔ مالیاتی بندش بی ای ایس پی اے پر دستخط کے 12 ماہ کے اندر حاصل کی جانی ہے۔
یہ ٹینڈر قومی گرڈ میں قابل تجدید توانائی کی بڑھتی ہوئی رسائی کو حاصل کرنے کے حصے کے طور پر 4000 میگاواٹ بیٹری اسٹوریج کی گنجائش کے حکومت کے فوری ہدف کی پہلی قسط کو نشان زد کرتا ہے۔ سنٹرل الیکٹرسٹی اتھارٹی  ایم اوپی نے 2029-30 کے لیے بہترین جنریشن کیپیسٹی مکس پر ایک رپورٹ تیار کی ہے۔ رپورٹ کے مطابق، 27,000 میگاواٹ/108,000 میگاواٹ  کی بیٹری انرجی سٹوریج کی گنجائش 2029-30 میں انسٹال شدہ صلاحیت کا حصہ ہونے کا امکان ہے۔
کامرس اور صنعت کی وزارتہ
اسٹارٹ اپ انڈیا سیڈ فنڈ اسکیم کے تحت 30 جولائی 2022 کو 102 ا نکیوبیٹرس کے لئے 375.25 کروڑروپئے منظور کئےگئے
اسٹارٹ اپ انڈیا سیڈ فنڈ اسکیم کے تحت 378 اسٹارٹ اپ کے لئے 81.45 کروڑ روپئے منظور کئے گئے
دوانکیوبیٹرس کے لئے کل 5 کروڑ روپئے کی رقم منظور کی گئی جن میں ایک آسام اور دوسر ی سکم کے لئے ہے
اسٹارٹ اپ انڈیا سیڈ فنڈ اسکیم کے تحت شمال مشرقی ریاستوں کے 9 اسٹارٹ اپس کے لئے 1.15 کروڑ روپئے منظور کئےگئے
کامرس اور صنعت کے وزیرمملکت جناب سوم پرکاش نے آج راجیہ سبھا میں ایک تحریری جواب میں بتایا کہ اسٹارٹ اپ انڈیا سیڈ فنڈ اسکیم کے تحت 30 جولائی 2022 کو 102 ا نکیوبیٹرس کے لئے 375.25 کروڑروپئے منظور کئےگئے۔اس اسکیم کے تحت منظور شدہ انکیوبیٹرس کی جانب سے 378 ڈی پی آئی آئی ٹی سے تسلیم شدہ اسٹارٹ اپس کے لئے 81.45 کروڑ روپئے کی کل رقم منظور کی گئی ہے ۔
شمال مشرقی ریاستوں خصوصا  سے 30 جولائی سے 30 جولائی 2022 تک، دو انکیوبیٹرز  اسکیم کے تحت 5 کروڑ روپئے منظور کئے گئے ہیں ۔ اس کے علاوہ ایس آئی ایس ایف ایس کے تحت شمال مشرقی ریاستوں سے 9 ڈی پی آئی آئی ٹی سےتسلیم شدہ اسٹارٹ اپس کے لئے کل 1.15 کروڑ روپے منظور کئے گئے ہیں ۔
حکومت کی جانب سے اسٹارٹ اپ ا نڈیا سیڈ فنڈ ا سکیم یکم اپریل 2021 سے نافذ کی جارہی ہے ۔ یہ تصور کے ثبوت ، پروٹوٹائپ کے فروغ،پروڈکٹ ٹرائل، مارکیٹ انٹری اور کمرشیلائزیشن کےلئے صنعت اوراندرونی تجارت  تسلیم شدہ اسٹارٹ اپس کے فروغ کے لئے مجاز محکمہ کو مالی امداد فراہم کرتاہے ۔ اس سے اسٹارٹ ا پس اس قابل ہو جاتےہیں کہ ایک سطح تک پہنچ جائیں، جہاں وہ سرمایہ کاروں یا وینچر سرمایہ داروں سے سرمایہ کاری بڑھا سکیں گے یا مالی اداروں یا کمرشیل بینکوں سے قرضے حاصل کرسکیں گے ۔ ایس آئی ایس ایف ایس ہندوستان بھر میں مجاز ا نکیوبیٹرس کے ذریعہ مجاز اسٹارٹ اپس کو تقسیم کیا جاتاہے ۔
وزیراعظم کا دفتر
وزیر اعظم سرکاری دورے پر لمبنی، نیپال پہنچے
وزیر اعظم جناب نریندر مودی بدھ جینتی کے مقدس موقع پر آج صبح سرکاری دورے پر لمبنی، نیپال پہنچ گئے ہیں۔
لمبنی میں اپنی آمد پر نیپال کے وزیر اعظم جناب شیر بہادر دیوبا، ان کی اہلیہ ڈاکٹر آرزو رانا دیوبا اور حکومت نیپال کے کئی وزراء نے وزیر اعظم جناب مودی کا گرمجوشی سے استقبال کیا۔
وزیر اعظم کے طور پر جناب مودی کا یہ نیپال کا پانچواں اور لمبنی کا پہلا دورہ ہے۔
وزارت دفاع
وزیردفاع راج ناتھ سنگھ اورمالدیپ کی ان کی ہم منصب ماریہ احمد دیدی نے مالے میں باہمی دفاعی اور سیکورٹی تعلقات کو مزید مستحکم کرنے پر تبادلہ خیال کیا
وزیردفاع جناب راج ناتھ سنگھ نے جو تین دن کے سرکاری دورے پر یکم مئی 2023 کو مالدیپ پہنچے تھے، مالدیپ کی اپنی ہم منصب محترمہ ماریہ احمد دیدی کے ساتھ مختلف امور پر تبادلہ خیال کیا۔ وہ محترمہ ماریہ کی دعوت پر مالدیپ گئے ہیں ۔ خصوصی جذبہ خیرسگالی کے طور پر مالدیپ کی وزیر دفاع نے ہوائے اڈے پر وزیردفاع کا ذاتی طور پر خیرمقدم کیا جس سے باہمی تعلقات میں گرم جوشی کا اظہار ہوتا ہے۔
بعد میں وزیر دفاع نے مالدیپ کی وزیر دفاع کے ساتھ وفد کے سطح کی باہمی گفتگو کی ۔ میٹنگ کے دوران آپسی دفاعی تعاون کے امور کے علاوہ دفاع اور سیکورٹی شراکت داری کو مزید مستحکم کرنے کے نئے اقدامات پر بھی تبادلہ خیال ہوا۔ بھارت 2 مئی 2023 کو باقاعدہ ایک تقریب کے دوران مالدیپ کے سا حلی گارڈ کو ایک اسالٹ لینڈنگ کرافٹ کےساتھ تیزی سے گشت کرنے والا جہاز سپرد کرے گا۔
وزیردفاع نے مالدیپ کے وزیرخارجہ جناب عبداللہ شاہد کے ساتھ بھی بات چیت کی۔ دونوں لیڈروں نے ہندوستان کی جانب سے مالدیپ میں جاری باہمی دفاعی اور بنیادی ڈھانچے کی ترقی میں تعاون کے امور پر گفتگو کی۔ وزیر دفاع 2 مئی کو مالدیپ کے صدر جناب ابراہیم محمدصالح سے ملاقات کریں گے۔
نوجوانوں کے امور اور کھیل کود کی وزارت
تینزنگ نورگے قومی مخاطری ایوارڈ برائے 2018 کا اعلان
نئی دہلی۔27؍اگست۔تینزنگ نورگے قومی مخاطری ایوارڈ ہر سال مخاطری کھیل کود کے شعبوں میں افراد کی حصولیابیوں کے اعتراف میں دیے جاتے ہیں تاکہ نوجوانوں کو قوت برداشت ، خطرات کا سامنا کرنے اور مقابلہ کرنے کے جذبے ، امداد باہمی پر مبنی ٹیم ورک اور حالات کے مطابق فوری طور پر حرکت میں آنے اور مؤثر اقدام کرنے ، نیز چنوتی بھری صورتحال کا سامنا کرنے کے ان کے جوش و جذبے کی حوصلہ افزائی کی جاسکے اور نوجوانوں کو مخاطری سرگرمیوں سے ہم آہنگ ہونے کیلئے ترغیب فراہم کی جاسکے۔
مذکورہ ایوارڈ چار زمروں یعنی ارضیاتی مخاطری سرگرمیوں ، آبی مخاطری سرگرمیوں ، ہوائی ایڈوینچر یا مخاطری سرگرمیوں اور لائف ٹائم اچیومنٹ کیلئے دیے جاتے ہیں۔ اس سال قومی انتخاب کمیٹی کی تشکیل سکریٹری  کی صدارت میں عمل میں آئی۔ مذکورہ کمیٹی میں مخاطری شعبے سے متعلق اراکین شامل ہیں۔
مذکورہ کمیٹی کی سفارشات پر نیز واجب جانچ پڑتال کے بعد حکومت نے درج ذیل افراد کو مذکورہ ایوارڈ تفویض کرنے کا فیصلہ کیا ہے۔
|
|
نمبر شمار
|
|
نام
|
|
زمرہ
|
|
1
|
|
محترمہ ارپنا کمار
|
|
ارضیاتی مخاطری سرگرمیاں
|
|
2
|
|
آنجہانی جناب دیپانکر گھوش
|
|
ارضیاتی مخاطری سرگرمیاں
|
|
3
|
|
جناب منیکانندن کے
|
|
ارضیاتی مخاطری سرگرمیاں
|
|
4
|
|
جناب پربھات راجو کولی
|
|
آبی مخاطری سرگرمیاں
|
|
5
|
|
جناب رامیشور جانگرا
|
|
ہوائی مخاطری سرگرمیاں
|
|
6
|
|
جناب وانگ چُک شیرپا
|
|
لائف ٹائم اچیومنٹ
مذکورہ ایوارڈ یافتگان اپنے ایوارڈ 29 اگست2019 کو، راشٹرپتی بھون میں دیگر اسپورٹس ایوارڈ یافتگان کے ساتھ صدر جمہوریہ ہند سے اپنے ایوارڈ حاصل کریں گے۔ یہ ایوارڈ یافتگان چھوٹے مجسمے ،اسناد اور ایوارڈ کے تحت دی جانے والی پانچ لاکھ روپئے کی رقم حاصل کریں گے۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-3879
(Visitor Counter : 115
وزیراعظم کا دفتر
وزیراعظم نے سالگرہ کی مبارکباد دینے پر صدرجمہوریہ ، نائب صدرجمہوریہ اور دیگر عالمی رہنماؤں کا شکریہ ادا کیا
وزیر اعظم جناب نریندر مودی نے سالگرہ کی نیک خواہشات کے لیے صدرجمہوریہ ، نائب صدرجمہوریہ، سابق صدر جمہوریہ اور دیگر عالمی رہنماؤں کا شکریہ ادا کیا ہے۔
صدرجمہوریہ کے جواب میں، وزیر اعظم نے کہا؛
"عزت مآب صدر جمہوریہ ، میں آپ کی نیک خواہشات کے لیے تہہ دل سے شکریہ ادا کرتا ہوں۔ ایک خوشحال اور ترقی یافتہ ہندوستان کی تعمیر کے لیے آپ کی ترغیب اور رہنمائی بہت اہم ہے۔‘‘
نائب صدر جمہوریہ کے جواب میں، وزیر اعظم نے کہا؛
"آپ کا شکریہ نائب صدر جمہوریہ جگدیپ دھنکھر جی دل کو چھونے والی نیک خواہشات کے لیے۔"
سابق صدر جمہوریہ کے مبارکباد کے جواب میں وزیراعظم نے کہا۔
"عزت مآب رام ناتھ کووند جی، دلی شکریہ۔ آپ کے پیار اور پیار کے یہ الفاظ بہت متاثر کن ہیں۔‘‘
سابق نائب صدر جمہوریہ کے جواب میں، وزیر اعظم نے کہا؛
"آپ کی خصوصی خواہشات کے لیے شکریہ ایم وی وینکیا نائیڈو گارو ۔"
ماریشس کے وزیر اعظم کے جواب میں وزیر اعظم نے کہا؛
"میں اپنے دوست پی ایم کمار جگناتھ کی مبارکباد کے لیے ان کا شکریہ ادا کرتا ہوں۔"
اٹلی کی وزیر اعظم کے جواب میں وزیر اعظم نے کہا؛
"آپ کی نیک خواہشات کے لئے شکریہ وزیر اعظم جارجیا میلونی ۔"
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ت ع (
9625
(
وزارت دفاع
جاپان اور بھارت کے درمیان باہمی بحری مشقیں  بھارت کے مغربی ساحل سے پر شروع ہونگی
نئی دہلی،25 ستمبر، بھارت –جاپان باہمی بحری مشقوں جے آئی ایم ای ایکس کا چوتھا سلسلہ شمالی بحیرہ عرب میں 26 سے 28 ستمبر 2020 کے درمیان ہوگا۔ ہر دو سال بعد ہونے والی یہ مشقیں بھارت کی بحریہ اور جاپان کی بحری سلیف ڈیفنس فورس  کے درمیان ہو رہی ہیں۔اس کا سلسلہ جنوری 2012 سے شروع ہوا تھا جس پر خاص توجہ بحری سکیورٹی تعاون پر دی جاتی ہے۔ جے آئی ایم ای ایکس سلسلے کی پچھلی مشق اکتوبر 2018 میں بھارت میں وشاکھاپٹنم میں ہوئی تھی۔
بھارت اور جاپان کے درمیان بحری تعاون میں پچھلے چند برسوں میں اضافہ ہوا ہے۔ جے آئی ایم ای ایکس-20 کے لیے جو منصوبہ بنایا گیاہے اس سے بھارت اور جاپان کے دفاعی تعلقات کے مسلسل بڑھنے اور دونوں حکومتوں کی طرف سے بین الاقوامی ضابطوں کے مطابق زیادہ محفوظ، کھلی اور شمولیت والی عالمی مشترکہ کارروائیوں میں حصہ لینا ہے۔
جے آئی ایم ای ایکس-20 سے بحری کارروائیوں کے سارے مرحلوں میں مشترکہ صلاحیت کا اظہار ہوگا۔ مشقوں کے دوران ہتھیاروں سے فائرنگ، ہیلی کاپٹروں کی اڑانیں، آبدوز شکن کارروائیاں اور فضائی کرتب شامل ہوں گے۔
جے آئی ایم ای ایکس20 تین دن تک چلے گی اور کووڈ-19 کی پابندیوں کی وجہ سے اسے ‘نان کنٹیک ایچ سی کونڈی فارمیٹ’ کے طرز انجام دیا جائے گا۔
دیسی جانکاری سے بنا ہوا جہاز چینئی، چھوٹا جہاز ترکش اور بیڑے میں چلنے والے جہاز دیپک ریئر ایڈمرل کرشنا سومی ناتھن ، فلیگ آفیسر کمانڈنگ ویسٹر فلیٹ بھارتی بحریہ کی نمائندگی کریں گے۔ جاپانی میری ٹائم سیلف ڈیفنس کور کی نمائندگی جے ایم ایس ڈی ایف کے جہاز کاگا، ایک اژومو قسم کے ہیلی کاپٹر ڈسٹرائر اور گائیڈیڈ میزائل ڈسٹرائر ایکازوچی کریں گے جن کی قیادت کمانڈر ایکسورٹ فلوٹیلا-2 ریئر ایڈمرل کونویاسوشیجی کریں گے۔
جے ایم آئی ای ایکس-20 سے دونوں ملکوں کی بحری فوجوں کے درمیان تعاون اورباہمی اعتماد میں اضافہ ہوگا اور دونوں ملکوں کے درمیان دوستی کے طویل رشتے مزید مستحکم ہوں گے۔
ا قتصادی امور کی کابینہ کمیٹی
اروناچل پردیش میں بنیادی ڈھانچے کا فروغ
کابینہ نے اروناچل پردیش 2880 میگاواٹ کے دیبانگ میں کثیر مقصدی پروجیکٹ کو اپنی منظوری دی
1600کروڑ روپے کے اخراجات کو منظوری دی گئی
نئی دہلی،17جولائی2019؍وزیر اعظم جناب نریندر مودی کی صدارت میں معاشی امور سے متعلق کابینہ کمیٹی نے 1600کروڑ روپے کی لاگت سے اروناچل پردیش میں دیبانگ کثیر مقصدی پروجیکٹ کے لئے مختلف منظوریوں اور سرمایہ کاری سے پہلے کی سرگرمیوں سے متعلق اخراجات کو منظوری دے دی ہے۔
اس پروجیکٹ کی کل تخمینہ لاگت جون 2018ءکی قیمتوں کی بنیاد پر3974.95 کروڑ روپے کی آئی ڈی سی اور ایف سی سمیت28050.35 روپے ہے۔حکومت کی منظوری ملنے کے بعد اس پروجیکٹ تقریباً 9 سال میں مکمل کرلیا جائے گا۔
یہ پروجیکٹ 2880میگاواٹبجلی پیدا کرے گا ، جس سے بنیادی سال میں 90فیصد 11223 ایم یو توانائی پیدا ہوگی۔ یہ اب تک سب سے بڑا ہائیڈرو الیکٹرک پروجیکٹ ہے، جو ہندوستان میں تعمیر کیا جانا ہے،جبکہ ڈیم 278 میٹر اونچا ہے اور ایک بار مکمل ہوجانے کی صورت میں ہندوستان سب سے اونچا ڈیم ہوگا۔
یہ پروجیکٹ اروناچل پردیش کے نشیبی دیبانگ وادی ضلع میں دریائے دیبانگ پر واقع ہے۔ اس پروجیکٹ میں 278 میٹر اونچی کنکریٹ گریویٹی ڈیم  کی تعمیر کی گنجائش ہے۔9میٹرقطر کے ساتھ 300 میٹر سے 600 میٹر لمبی گھوڑے کی شکل والی ہیڈ ریس 6 سرنگیں ، ایک زیر زمین پاور ہاؤس اور 9 میٹر قطر کے ساتھ 320 میٹر سے 470 میٹر کی لمبی گھوڑے کی شکل والی ٹیل ریس 6سرنگوں کی تعمیر کی بھی گنجائش ہے۔
اس پروجیکٹ کے مکمل ہوجانے کے ساتھ اروناچل پردیش کی حکومت اس پروجیکٹ سے 12 فیصد مفت بجلی حاصل کرسکے گی، یعنی 1346.76 ایم یو ، ایک فیصد مفت بجلی یعنی  لوکل ایریا ڈیولپمنٹ فنڈ کے سلسلے میں اروناچل پردیش کو مفت بجلی کے سلسلے میں حاصل ہونے والے کلی فوائد کی پروجیکٹ کی پوری مدت کار کے 40 برسوں کے دوران 26785 کروڑ روپے کے بقدر ہوگی۔
دیبانگ کثیر مقصدی پروجیکٹ کی تعمیر سے نشیبی علاقے سیلاب سے بچ جائیں گے۔ اس پروجیکٹ کو تمام قانونی منظوریاں حاصل ہوگئی ہیں، جن میں ٹی ای سی ماحولیاتی منظوری، جنگلات کی منظوریاور دفاعی منظوری شامل ہے۔
م ن۔م ع۔ن ع
U: 3202
(Visitor Counter : 141
جل شکتی وزارت
جناب پرہلا د سنگھ پٹیل نے جل شکتی کے وزیر مملکت کے عہدے کا چارج سنبھالا
جناب بشویشور ٹوڈو نے جل شکتی کے وزیر مملکت کی حیثیت سے عہدہ کا چارج لیا
نئی دہلی،8 جولائی 2021/ جل شکتی کے لئے نئے مقرر کردہ وزرائے مملکت جناب پرہلاد سنگھ پٹیل اور جناب بشویشور ٹوڈو نے آج اپنے عہدوں کا چارج لیا ۔ جل شکتی کےمرکزی وزیر جناب گجیندر سنگھ شیخاوت نے نئےمقرر کردہ دونوں وزرائے مملکت کا پرتپاک استقبال کیا۔
مرکزی وزیر جناب شیخاوت نے نو مقرر کردہ وزیر مملکت، جناب پٹیل کی تعریف کی اور کہا کہ مل کر کام کرنے سے وہ یقینی طور پر وزارت جل شکتی کو نئی طاقت اور جوش دیں گے اورا س مقصد اورمشن کو حاصل کرنے میں مدد کریں گے جس کے ساتھ وزیراعظم جناب نریندرمودی نے اس وزارت کا قیام کیا تھا۔
جناب پٹیل مدھیہ پردیش کے ضلع نرسنگھ پور کے گوٹے گاؤں میں 28 جون 1960 کو پیدا ہوئے تھے ۔ انکی تعلیمی قابلیت میں بی ایس سی، ایل ایل بی اور ایم اے شامل ہیں۔ جناب پٹیل کا ایک عمدہ کیرئر رہا ہے اور وہ مدھیہ پردیش کے داموہ سے پانچ مرتبہ رکن پارلیمان چنے گئے ہیں۔ 2019 میں جناب پٹیل سترہویں لوک سبھا کے لئے منتخب ہوئے تھے۔ 30 مئی 2019 سے جناب پٹیل وزارت ثقافت اور وزارت سیاحت میں وزیر مملکت  رہے۔
بعد میں جناب پٹیل نے مرکزی وزیر کو ان کی مہربانی اور سخاوت کا شکریہ ادا کرنے کے لئے ٹوئٹ کیا۔ انہوں نے اس بات پر اظہار تشکر کیا کہ اب انہیں وزیراعظم جناب نریندر مو دی کے ویژن سووچھتا کے مشن کو پورا کرنے اور مر کزی وزیر جل شکتی کے ساتھ ہر گھر جل مہیا کرنے کا موقع ملا ہے۔
مرکزی وزیر جل شکتی جناب گجیندر سنگھ شیخاوت نو منتخب وزیر مملکت جناب بشویشور ٹوڈو کو مبارک باد دیتے ہوئے کہاکہ ان کےمزاج کی سادگی توجہ مبذول کرتی ہے اور اپنی صلاحیتوں سے انہوں نے ملک کی خدمت میں اپنا مقام بنایا ہے۔ دونوں وزرا نے آبی شعبے سے وابستہ مفاد عامہ کے امور پر تبادلہ خیال کیا۔
جناب بشویشور ٹوڈو مئی 2019 میں اوڈیشہ سے میور بھنج سے سترہویں لوک سبھا کے لئے منتخب کئے گئے تھے۔ وہ درج فہرست ذاتوں اور درج فہرست قبائل سے متعلق کمیٹی ، کیمیکلز اور فرٹیلائزرس سے متعلق کمیٹی ، قائمہ کمیٹی اور ثقافت اور سیاحت وزارتوں کی مشاورتی کمیٹی کے رکن ہیں۔
جناب ٹوڈو نے پرتپاک خیر مقدم کرنے پر مرکزی وزیر کا شکریہ اد ا کیا اور وزیر اعظم جناب نریندر مودی کو انہیں اس ذمہ داری کو سونپنے کے لئے شکریہ ادا کیا۔
ش ح۔ ش ت۔ج
Uno-6360
(Visitor Counter : 116
وزیراعظم کا دفتر
ملک مغربی بنگال اور اڈیشہ کے ساتھ کندھے سےکندھا ملا کر کھڑا ہے:وزیراعظم
نئی دہلی، 21 ؍مئی، 2020،سمندری طوفان امفن کی تباہ کاری کے مناظر ملاحظہ کر نے کے بعد وزیراعظم نے تمنا کی ہےکہ مغربی بنگال اور اڈیشہ میں صورتحال جلد از جلد معمول پر آ جا ئے۔
اپنے ذریعے کئے گئے ٹوئیٹس کے ایک سلسلے کے تحت وزیراعظم نے کہا ہے کہ اس وقت میرے احساسات و خیالات اڈیشہ کے عوام کے ساتھ ہیں، جب ریاست بہادری کے ساتھ سمندری طوفان امفن کے اثرات سے نبردآزما ہے۔ حکام بنیادی سطح پر متاثرہ افراد کو ہر ممکن امداد فراہم کرنے کےلئے کام کر رہے ہیں۔ میری دعا ہے کہ صورتحال جلد از جلد معمول کے مطابق بحال ہو جائے۔
این ڈی آر ایف کی ٹیمیں سمندری طوفان سے متاثرہ علاقوں میں سرگرم عمل ہیں۔ سرکردہ افسران صورتحال کی قریبی نگرانی میں مصروف ہیں اور مغربی بنگال حکومت کے ساتھ قریبی تال میل بنا کر کام کر رہے ہیں۔
متاثرہ افراد کو امداد کی بہم رسانی کے عمل میں کسی طرح کی فروگزاشت سے کام نہیں لیا جائے گا۔
مغربی بنگال کے مناظر میرے سامنے ہیں اور میں سمندری طوفان امفن کی تباہ کاری ملاحظہ کرتا رہا ہوں۔اس چنوتی بھرے وقت میں پورا ملک مغربی بنگال کے ساتھ کندھے سے کندھا ملا کر کھڑا ہے اور اپنی یکجہتی کا اظہار کرتا ہے۔ میں ریاست کے عوام کی خیروعافیت کےلئے دعا گو ہوں۔ صورتحال کو معمول پر لانے کےلئے کوششیں جاری ہیں۔
۔۔۔۔۔۔۔۔۔۔۔
م ن۔ک ا۔
U-2705
(